**ชื่อ**เรื่อง : รายงานผลการใช้ชุดการสอน เรื่อง หลักธรรมทางพระพุทธศาสนา

รายวิชา สังคมศึกษา รหัสวิชา ส 23101 ของนักเรียนชั้นมัธยมศึกษาปีที่ 3

โรงเรียนละลมวิทยา ตำบลละลม อำเภอภูสิงห์ จังหวัดศรีสะเกษ

**ชื่อผู้รายงาน** : พิมพ์พิลาส รัตนพันธ์

**ปีที่รายงาน** : 2558

**บทคัดย่อ**

การรายงานครั้งนี้ผู้รายงานมีวัตถุประสงค์ คือ 1) เพื่อสร้างและหาประสิทธิภาพของ ชุดการสอน เรื่อง หลักธรรมทางพระพุทธศาสนา รายวิชา สังคมศึกษา รหัสวิชา ส 23101 ของนักเรียนชั้นมัธยมศึกษาปีที่ 3 ให้มีประสิทธิภาพตามเกณฑ์ 80/80 2) เพื่อเปรียบเทียบผลสัมฤทธิ์ทางการเรียนก่อนเรียน และหลังเรียน ของนักเรียนชั้นมัธยมศึกษาปีที่ 3 โรงเรียน ละลมวิทยา ที่เรียนโดยใช้ ชุดการสอน เรื่อง หลักธรรมทางพระพุทธศาสนา รายวิชา สังคมศึกษา รหัสวิชา ส 23101 3) เพื่อศึกษาความพึงพอใจต่อการเรียนรู้ เรื่อง หลักธรรมทางพระพุทธศาสนา รายวิชา สังคมศึกษา รหัสวิชา ส 23101 ของนักเรียนชั้นมัธยมศึกษาปีที่ 3 โรงเรียนละลมวิทยา ที่เรียนโดยใช้ชุดการสอน เรื่อง หลักธรรมทางพระพุทธศาสนา

กลุ่มตัวอย่าง ได้แก่ นักเรียนชั้นมัธยมศึกษาปีที่ 3/1 ภาคเรียนที่ 1 ปีการศึกษา 2558 จำนวน 30 คน ที่เรียน รายวิชา สังคมศึกษา รหัสวิชา ส 23101 โดยใช้วิธีสุ่มแบบง่าย (Simple Random Sampling) โดยวิธีจับฉลากจาก 2 ห้องเรียน ได้มา 1 ห้องเรียน เครื่องมือที่ใช้ในการรายงานครั้งนี้ ประกอบด้วย ชุดการสอน เรื่อง หลักธรรมทางพระพุทธศาสนา รายวิชา สังคมศึกษา รหัสวิชา ส 23101 ของนักเรียนชั้นมัธยมศึกษาปีที่ 3 โรงเรียนละลมวิทยา จำนวน 8 ชุด แบบทดสอบวัดผลสัมฤทธิ์ทางการเรียน แบบปรนัยชนิดเลือกตอบ 4 ตัวเลือก จำนวน 40 ข้อ และแบบประเมินความพึงพอใจของนักเรียนที่เรียนโดยใช้ชุดการสอน เรื่อง หลักธรรมทางพระพุทธศาสนา รายวิชา สังคมศึกษา รหัสวิชา ส 23101 ของนักเรียนชั้นมัธยมศึกษาปีที่ 3 โรงเรียนละลมวิทยา จำนวน 20 ข้อ เครื่องมือที่ใช้ผ่านการตรวจสอบคุณภาพโดยผู้เชี่ยวชาญ จำนวน 5 คน สถิติที่ใช้ในการรายงาน มีดังนี้คือ ค่าเฉลี่ย ร้อยละ ส่วนเบี่ยงเบนมาตรฐาน และทดสอบสมมุติฐานโดยใช้ t – test

ผลของการรายงานพบว่า 1) ชุดการสอนที่ผู้รายงานสร้างขึ้นมีประสิทธิภาพ โดยรวม

ทั้ง 8 ชุด มีค่าเฉลี่ย 87.47/84.58 ซึ่งสูงกว่าเกณฑ์ 80/80 ที่กำหนดไว้ 2) ผลสัมฤทธิ์ทางการเรียน

ของนักเรียนชั้นมัธยมศึกษาปีที่ 3 โรงเรียนละลมวิทยา ที่เรียนโดยใช้ชุดการสอน เรื่อง หลักธรรมทางพระพุทธศาสนา รายวิชา สังคมศึกษา รหัสวิชา ส 23101 มีผลสัมฤทธิ์ทางการเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .01 3) ความพึงพอใจ ของนักเรียนชั้นมัธยมศึกษาปีที่ 3 โรงเรียนละลมวิทยา ที่เรียนโดยใช้ชุดการสอน เรื่อง หลักธรรมทางพระพุทธศาสนา รายวิชา สังคมศึกษา รหัสวิชา ส 23101 นักเรียนมีความพึงพอใจโดยรวมอยู่ในระดับมากที่สุด มีค่าเฉลี่ย 4.56 ส่วนเบี่ยงเบนมาตรฐาน 0.60